《过戎墟七寺贻非身耆宿》
明代·释今辩

晚泊苍梧春雨晴，晓过七寺水云清。门环空翠饶山色，社集群英不世情。

法运岂应长寂寞，真风原可远流行。随缘隐显前贤事，珍重岩阿道易成。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。